CELEX: 32016D0402
Language: hr
Date: 2016-01-15 00:00:00
Title: Odluka Vijeća (EU) 2016/402 od 15. siječnja 2016. o potpisivanju i sklapanju Sporazuma između Vijeća ministara Republike Albanije i Europske unije o sigurnosnim postupcima za razmjenu i zaštitu klasificiranih podataka

19.3.2016   
            
            
               HR
            
            
               Službeni list Europske unije
            
            
               L 74/1
            
         ODLUKA VIJEĆA (EU) 2016/402
   od 15. siječnja 2016.
   o potpisivanju i sklapanju Sporazuma između Vijeća ministara Republike Albanije i Europske unije o sigurnosnim postupcima za razmjenu i zaštitu klasificiranih podataka
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., i Ugovor o funkcioniranju Europske unije, a posebno njegov članak 218. stavak 5. i članak 218. stavak 6. prvi podstavak,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je na sastanku 20. siječnja 2014. odlučilo ovlastiti Visokog predstavnika Unije za vanjske poslove i sigurnosnu politiku (VP) za otvaranje pregovora na temelju članka 37. Ugovora o Europskoj uniji i u skladu s postupkom utvrđenim u članku 218. stavku 3. UFEU-a s ciljem sklapanja sporazuma o sigurnosti podataka između Vijeća ministara Republike Albanije i Europske unije.
            
         
               (2)
            
            
               Slijedom tog ovlaštenja VP je u pregovorima dogovorio sporazum s Vijećem ministara Republike Albanije o sigurnosnim postupcima za razmjenu i zaštitu klasificiranih podataka.
            
         
               (3)
            
            
               Taj bi sporazum trebalo odobriti,
            
         DONIJELO JE OVU ODLUKU:
   Članak 1.
   Sporazum između Vijeća ministara Republike Albanije i Europske unije o sigurnosnim postupcima za razmjenu i zaštitu klasificiranih podataka odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma radi obvezivanja Unije.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 15. siječnja 2016.
      
         
            Za Vijeće
         
         
            Predsjednik
         
         J.R.V.A. DIJSSELBLOEM